ఖలిస్తాన్ కమెండో ఫోర్స్

ఖలిస్తాన్ కమాండో ఫోర్స్ లేదా KCF పంజాబ్ రాష్ట్రంలో నిర్వహిస్తున్న ఒక సాయుధ సిక్కు సంస్థ. యుఎస్ స్టే డిపార్ట్‌మెంటు, పంజాబ్ పోలీసు ఇంటెలిజెన్స్ యొక్క అసిస్టెంట్ ఇనస్పెక్టర్ జనరల్ ప్రకారం ఈ కె.సి.ఎఫ్ భారతదేశంలోని అనేక హత్యలకు కారణం. దీనిలో 1995లో ముఖ్యమంత్రి బియాంత్ సింగ్ హత్య కూడా ఉంది.
సంస్థ గురించి
ఈ సంస్థ వివాదస్పదమైనది. ఇది 1984లో భారత సాయుధ దళాలు గోల్డెన్ టెంపుల్ లో ప్రవేశించి చేపట్టిన కార్యక్రమాల ఫలితంగా యేర్పడినది. భారత ప్రభుత్వం ప్రకారం కె.సి.ఎఫ్ అనేది ఒక టెర్రరిస్టు సంస్థ. కానీ ఏ టెర్రరిస్టు కార్యకలాపానికి గానీ, హత్యలకు పాల్పడినప్పటికీ ప్రపంచవ్యాప్తంగా దానిని టెర్రరిస్టు సంస్థగా ప్రకటించలేదు. ముఖ్యంగా యునైటెడ్ స్టేట్స్ డిపార్టుమెంట్ ఆఫ్ స్టేట్స్ ద్వారా ఈ సంస్థ టెర్రరిస్టు సంస్థగా గుర్తించబడలేదు.

ఖలిస్తాన్ కమాండో దళాలు సభ్యులు స్వాతంత్ర్య సమరయోధులుగా చెప్పుకోవడానికి , సిక్కులలో ఒక వర్గం సహకారం ఉంది.
 ఏర్పాటు , నాయకత్వం 
ఖలిస్తాన్ కమెండో ఫోర్స్ 1986లో మన్‌బిర్‌సింగ్ చాహెరుచే స్థాపించబడింది.

 1986 ఆగస్టు 8 న పంజాబ్ పోలీసులు మన్‌బిర్‌సింగ్ చాహెరు (హరి సింగ్) ను అరెస్టు చేసారు. ఆయన పోలీసు కస్టడీలో ఉండగా హత్యకు గురయ్యాడు. లేదా అదృశ్యమయ్యాడు. చాహెరు అరెస్టు కాబడిన తరువాత మాజీ పోలీసు అధికారి సుఖ్‌దేవ్‌సింగ్ ("సుఖా సిపాహి"గా సుపరిచితుడు) కె.సి.ఎఫ్ బాధ్యతలు స్వీకరించాడు. ఆయన తన పేరును "లాబ్‌సింగ్"గా మార్చుకున్నారు.

ఆయన మరణం తరువాత కె.సి.ఎఫ్ కన్వార్జిత్‌సింగ్ సుల్తాన్‌విండ్‌చే నడుపబడింది. అక్టోబరు 18, 1989 న కన్వార్జిత్ సింగ్ సుల్తాన్‌విండ్ , ఇద్దరు యితర కె.సి.ఎఫ్. సభ్యులు జలంధర్ వద్ద పోలీసులచే అరెస్టు కాబడ్డారు. కానీ ఒక సభ్యుడు తప్పించుకోవడానికి ప్రయత్నించాడు. కన్వార్జిత్‌సింగ్ సుల్తాన్‌విండ్ ఆ సంస్థ గురించి వివరాలు చెప్పకుండా ఉండటానికి సైనైడ్ టాబ్లెట్ తిని మరణించాడు.

 క్షీణత 
1988, జూలై 12, న పోలీసులు లాబ్‌సింగ్‌ను హతమార్చారు.. ఆయన మరణం సంస్థను దెబ్బతీసింది. ఆయన మరణం తరువాత ఈ సంస్థ వివిధ వర్గాలుగా విడిపోయింది. వాటిలో వాస్సన్‌సింగ్ జఫార్‌వాల్, పరమ్‌జిత్‌సింగ్ పంజ్వాల్, గుర్జాంత్‌సింగ్ రాజస్థానీల నాయకత్వాలలో వివిధ వర్గాలు యేర్పడినవి.

లాబ్‌సింగ్ మరణం తరువాత ఈ సంస్థ విఫలం చెందడానికి మరొక కారణం ఈ సంస్థ బబ్బర్‌ఖల్సాతో పొత్తు పెట్టుకోవడంలో విఫలం చెందడం. లాబ్‌సింగ్, సుఖ్‌దేవ్‌సింగ్ బబ్బర్ ప్రారంభించిన పొత్తు విఫలం చెందింది.

పోలీసులు, భారతీయ భద్రతా దళాలు ఆ సంస్థ యొక్క ప్రాంతీయ కమాండర్లను, లెప్టినెంటు జనరళ్లను వివిధ గొడవలలో పట్టుకోవడం లేదా కాల్చి చంపడం మూలంగా సంస్థ క్షీణించింది.

 కార్యకలాపాలు 

 1980లు 
ఈ సంస్థ భారతదేశంలో 1984 లో అమృత్ సర్ స్వర్ణదేవాలయంలో జరిగిన ఆపరేషన్ బ్లూస్టార్ యొక్క ప్రతీకారంగా భారతీయ సైన్యంతో తలపడింది. 

ఆపరేషన్ బ్లూస్టార్‌లో భారత దళానికి నాయకత్వం వహించిన అరుణ్‌వైద్య అనే జనరల్ ను హత్య చేసింది.

ఈ సంస్థ ఆల్కహాల్, సిగరెట్లు, యితర సంప్రదాయవాద సిక్కుమతం ద్వారా నిషేధించబడిన వస్తువులను అమ్మే వారిపై దాడులు చేసింది.Brown, Derek. Fanatical Sikhs turn on traders, The Guardian, 8 April 1987.

1987 లో పంజాబ్ హత్యలలో వీరి ప్రమేయం ఉన్నట్లు అనుమానాలున్నాయి.

 1990లు 
1980లలో జరిగిన ఓటముల తరువాత ఈ సంస్థ 1990లలో తన పోరాటాలను కొనసాగించింది. కొన్ని సార్లు ఈ సంస్థ యితర టెర్రరిస్టు గ్రూపులతో కలసి పనిచేసింది.

జూన్ 1991 లో ఈశాన్య పంజాబ్ లో ఒక పాసింజర్ రైలుపై దాడి జరిపినపుడు సుమారు 50 మంది (అధికంగా హిందువులు) మరణించారు.Ravi Sharma, Massacre on passenger trains turns routine trip nightmare, United Press International, 16 June 1991. సెప్టెంబరు 1993 లో న్యూఢిల్లీ లో కాంగ్రెస్ యువజన అద్యక్షుడైన మణీంద్రసింగ్ బిట్టాను లక్ష్యంగా చేసుకుని జరిగిన బాంబ్ బ్లాస్టు ఫలితంగా ఎనిమిది మంది ప్రజలు మరణించారు.Three Sikh militant factions claim Delhi blast, Agence France-Presse 13 September 1993.

 1992 అక్టోబరు 9 లో జనరల్ అరుణ్ వైద్య హత్యతో సంబంధం ఉన్నట్లు ఆరోపించబడిన హర్జీందర్‌సింగ్ జిందా, సుఖ్‌దేవ్‌సింగ్ సుక్తాలు పూణె జైలులో ఉరి తీయబడ్డారు.

పోలీసులు వేదాదిమంది అనుమానితులను కాల్చి చంపి, అనేక మంది శవాలను హత్య కేసులను కప్పిపుచ్చడానికి దహనం చేసింది.

ఖలిస్తాన్ ఉద్యమంలో పాల్గొన్న నాలుగు ప్రధాన మిలిటెంట్ల గ్రూపులలో ఒకటిగా 1995లో జాబితాలోనికి ఈ సంస్థ చేరింది.

 2000లు 
జూన్ 2006లో కె.సి.ఎఫ్ యొక్క పంజ్వాలీ వర్గం సభ్యుడైన కుల్బీర్ సింగ్ బారాపిండ్ యు.ఎస్ నుండి భారతదేశానికి వచ్చాడు. ఆయన భారతదేశంలో టెర్రరిస్టు కార్యకలాపాలకు పాల్పడి తప్పుడు పాస్‌ఫోర్టుతో యునైటెడ్ స్టేట్స్ వెళ్ళినందున భారతదేశానికి పంపించబడ్డాడు. ఆయన భారతదేశంలో 32 కేసులలో నిందితుడు. ఆయన 1990ల ప్రారంభంలో మూడు హత్య కేసులలో అరెస్టు కాబడ్డాడు.Kulbir Singh sent to police custody , The Times of India, 19 June 2006. ఆయన అరెస్టు తరువాత, ఖలిస్తాన్ ఉద్యమాన్ని శాంతియుత పద్ధతిలో నడిపిస్తానని ప్రకటించాడు. Zee News, India, "Judicial remand of Khalistan militant extended till 27 July" 14 July 2006 2003 లో క్రెడిట్ కార్డు మోసంలో ఖాలిద్ అవాన్ జైలులో ఉన్నప్పుడు ఇన్‌వెస్టిగేషన్ ప్రారంభమైనది. ఈ మోసానికి తనకు పరమజిత్ సింగ్ పంజ్వార్ అనే కె.సి.ఎఫ్ నాయకునితో సంబంధం ఉన్నTlu తెలిపాడు. 2007 లో అవాన్ కు 14 యేండ్ల జైలు శిక్ష ఖరారు చేసారు.Pak-Canadian jailed for aiding Khalistan ultras  The Sunday Indian, 4 April 2012

 స్థితి 
2008 నుండి కె.సి.ఎఫ్ లో ఒక వర్గానికి పరంజిత్ పంజ్వార్ నాయకత్వం వహించాడు. భారతదేశంలో పదిమంది వాంటెడ్ క్రిమినల్స్ జాబితాలో ఆయన పేరు ఉంది.

"గ్లోబల్ టెర్రరిజం డాటాబేస్" యొక్క యూనివర్సిటీ ఆఫ్ మేరీలాండ్ బీటా వెర్సన్ ఆ సంస్థ రెండి మిలిటరీ టార్గెట్ దాడులు, 9 పోలీసులపై దాడులు లేదా ప్రభుత్వంపై దాడులు, 9 ప్రజలపై, మత, రవాణా లేదా విద్యా సంస్థ పై దాడులు భారత, పాకిస్తాన్లో చేసినట్లు జూన్ 2009 లో రికార్డు చేసింది.

ఈ కె.సి.ఎఫ్ భారతదేశంలో నిషేధించబడింది. 

మూలాలు

వర్గం:ఉగ్రవాదం